
	ประกาศ องค์การบริหารส่วนตำบลเสาธง

	เรื่อง สอบราคาจ้างโครงการก่อสร้างระบบประปาหมู่บ้าน แบบผิวดิน แบบหอถังแชมเปญ ขนาดความจุ ๒๐ ลูกบาศก์เมตร หมู่ที่ ๘ บ้านควนบน ตำบลเสาธง อำเภอร่อนพิบูลย์ ตามแบบแปลนกรมทรัพยากรน้ำ
………………………………………………………………………

	 

	              องค์การบริหารส่วนตำบลเสาธงมีความประสงค์จะ สอบราคาจ้างโครงการก่อสร้างระบบประปาหมู่บ้าน แบบผิวดิน แบบหอถังแชมเปญ ขนาดความจุ ๒๐ ลูกบาศก์เมตร หมู่ที่ ๘ บ้านควนบน ตำบลเสาธง อำเภอร่อนพิบูลย์ ตามแบบแปลนกรมทรัพยากรน้ำ ราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๖๙๕,๐๐๐.๐๐ บาท (หนึ่งล้านหกแสนเก้าหมื่นห้าพันบาทถ้วน)

	                    ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๘๔๗,๕๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล เสาธง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	                        กำหนดดูสถานที่ก่อสร้างในวันที่ ๒๐ มกราคม ๒๕๕๙ ตั้งแต่เวลา ๑๐.๐๐ น. ถึงเวลา ๑๒.๐๐ น. ณ หมู่ที่ ๘ บ้านควนบน ตำบลเสาธง อำเภอร่อนพิบูลย์ จังหวัดนครศรีธรรมราช

	                 กำหนดยื่นซองสอบราคา ในวันที่ ๑๕ มกราคม ๒๕๕๙ ถึงวันที่ ๒๖ มกราคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ส่วนการคลัง องค์การบริหารส่วนตำบลเสาธง วันที่ ๑๕ มกราคม ๒๕๕๙ ถึง วันที่ ๒๕ มกราคม ๒๕๕๙ เวลา ๐๘.๓๐ น ถึง ๑๖.๓๐ น. (สถานที่กลาง) ณ ศูนย์รวมข้อมูลข่าวสารการจัดซื้อจัดจ้างระดับอำเภอ ที่ว่าการอำเภอร่อนพิบูลย์ จังหวัดนครศรีธรรมราช วันที่ ๒๖ มกราคม ๒๕๕๙ เวลา ๑๐.๐๐ น. ถึง ๑๑.๐๐ น. และกำหนดเปิดซองใบเสนอราคาในวันที่ ๒๗ มกราคม ๒๕๕๙ ตั้งแต่เวลา ๑๐.๐๐ น. เป็นต้นไป

	                          ผู้สนใจติดต่อขอรับเอกสารสอบราคาจ้าง   ราคา 3,000.-บาท  ได้ที่ ณ ส่วนการคลัง องค์การบริหารส่วนตำบลเสาธง อำเภอร่อนพิบูลย์ จังหวัดนครศรีธรรมราช ในวันที่ ๑๕ มกราคม ๒๕๕๙ ถึงวันที่ ๒๕ มกราคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.saotong.go.th หรือสอบถามทางโทรศัพท์หมายเลข ๐-๗๕๓๗-๓๐๔๖ ต่อ ๑๑ ในวันและเวลาราชการ

	               ประกาศ ณ วันที่ ๑๕ มกราคม พ.ศ. ๒๕๕๙

		                  จ่าสิบเอก
      (ธรรมนูญ มูณีเกิด) 

	นายกองค์การบริหารส่วนตำบลเสาธง 

